Päev algab kell 10 jumalateenistusega Rapla kirikus. Arutlusele tuleb konsistooriumi 2007. a lisaeelarve seaduse eelnõu, revisjonikomisjoni 2006. aasta tegevusaruande ja  konsistooriumi 2006. aasta eelarve täitmise aruande kinnitamine. Peapiiskop peab ettekande EELK 2005. aasta tegevusaruande põhjal. Antakse üle aasta juhatuse esimehe aunimetus. Ette on valmistatud kirikukogu otsuse eelnõu vaimulike teenistussuhete ja haldusreformi arengusuundade kohta. Antakse ülevaade EELK 90. aastapäeva ettevalmistuse käigust ja selle tähistamisest.